Diari Oficial de la Generalitat Valenciana


Sumari del DOGV 3952, del 05-03-2001 (2001/1640)

Notificació de la resolució del recurs d'alçada núm. R-244/2000.
----------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1640


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada núm. R-244/2000. [2001/X1640]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Madiha El Idrissi, avinguda de Peset Aleixandre, 82-4t-15ª (46573 València), la resolució del recurs d'alçada amb el número de referència interna R-244/2000.
  
Examinat el recurs d'alçada presentat per la senyora Madiha El Idrissi contra la Resolució del Servei Territorial d'Arquitectura i Habitatge de València, de data 18 d'abril de 2000, en la sol·licitud de visat i de finançament qualificat per a l'adquisició d'habitatges ja construïts número d'expedient de construcció 46/1T/1006/1999/250.
  
Antecedents de fet
  
Primer. La interessada va presentar sol·licitud de visat i de finançament qualificat per a l'adquisició d'habitatges ja construïts, davant del Servei Territorial de València, el dia 25 de juny de 1999.
  
Segon. Amb data 18 d'abril de 2000, el cap del Servei Territorial de València va dictar resolució.
  
Tercer. Rebuda la citada resolució, el 3 de maig de 2000, segons justificant de recepció que consta en l'expedient, la interessada interposa recurs d'alçada amb data de registre d'entrada en el Servei Territorial el 19 de juny de 2000.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), modificada per la Llei 4/1999, de 13 de gener, com pel que estableix el Decret 225/1999, de 15 de desembre, del Govern Valencià (DOGV núm. 3.648, de 20 de desembre).
  
Segon. El que disposen els articles 107, 110, 114 i 115 de la LRJAP i del PAC, quant a l'admissió i tramitació del recurs d'alçada.
  
Tercer. L'article 115, apartat 1, de la LRJAP i del PAC, estableix que el termini per a la interposició del recurs d'alçada serà d'un mes computat, d'acord amb l'article 48.2 de la citada llei, a partir del dia següent a aquell en què tinga lloc la notificació o publicació, transcorregut el qual sense haver interposat el recurs la resolució serà ferma.
  
Quart. En el cas que ens ocupa, examinada la documentació que es troba en l'expedient, es comprova que la resolució del Servei Territorial de València va ser notificada el 3 de maig de 2000 i el recurs va ser presentat el 19 de juny de 2000.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió de Promoció Privada, resolc:
  
Declarar inadmissible el recurs d'alçada formulat per la senyora Madiha El Idrissi per haver presentat aquest fora de termini, i per tant, queda ferma i consentida la resolució del Servei Territorial de València de data 18 d'abril de 2000.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València. en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administratiu.
  
Tot això sense perjudici que es puga exercir qualsevol altre recurs que s'estime oportú.